ახმეტაშ მუნიციპალიტეტი

მინი|250პქ|ახმეტაშ ცენტრალურ მოედანი
მინი|250პქ|ცენტრალურ სკვერი
მინი|250პქ|ახმეტაშ მუნიციპალიტეტიშ რუკა
**ახმეტაშ მუნიციპალიტეტი** — ადმინისტრაციულ-ტერიტორიულ ართულ ბჟაეიოლ საქორთუოს, კახეთიშ აკანს. ახმეტაშ მუნიციპალიტეტიშ ადმინისტრაციულ ცენტრ რე ნოღა ახმეტა.

## ისტორია
1930 წანაშა ახმეტაშ მუნიციპალიტეტიშ ასეიან ტერიტორია თიანეთიშ მაზრაშა მიშმეშჷ, 1930 წანაშე — თელავიშ მაზრაშა, 1951 წანაშე გიშერთჷ ზოხო რაიონო, 1963-1964 წანეფს კჷნე თელავიშ რაიონიშ აკოდგინალუაშა მიშმეშჷ. 1964 წანაშ მარაშინათუთაშე ასეიან ხურგეფს კჷნე ზოხო რაიონო გჷმიქიმინუ. 2006 წანაშე მუნიციპალიტეტიშ სტატუს უღჷ.

## გეოგრაფია
მუნიციპალიტეტის ბჟადალშე უხურგანს დუშეთიშ დო თიანეთიშ მუნიციპალიტეტეფი, ოორუეშე — ჩეჩნეთი, ბჟაეიოლშე — თელავიშ მუნიციპალიტეტი დო დაღესტანიშ ავტონომიურ რესპუბლიკა, ობჟათეშე — საგარეჯოშ მუნიციპალიტეტი.

ახმეტაშ მუნიციპალიტეტიშ ფართობ რე 2207,6 კმ². თაჸურეშე ოფუტე-ომეურნე ორგებუ 80 266 ჰა უკინებჷ, მუნიციპალიტეტიშ 91 200 ჰა — ტყათ რე ფორილი.

ტერიტორიულ ართულიშ დაბალ ზონას ზჷმიერო ლამე ჰეერი რე, ჩხე ზარხულით დო ზჷმიერო რგილი ზოთონჯით. ნოლექეფიშ წანმოწანური მუდანობა 770-820 მმ-იშ ფარგანეფს რე. ზუღაშ დონეშე 700-1200 მ ზონას გჷმოქიმინელ რე ზჷმიერო ლამე ჰეერი. ნოლექეფიშ ოშქაშე წანმოწანური მუდანობა 1200-2000 მმ-ია. წანაშ არძაშე რგილი თუთაშ, ღურთუთაშ, ოშქაშე ტემპერატურა რე (-)3 °C, კვირკვეშ — 22 °C. ზუღაშ დონეშე 1200-2000 მ-ს პატჷნენს ლამე ჰეერი, რგილი ზოთონჯით დო მორგილე ზარხულით; ნოლექეფიშ ოშქაშე წანმოწანური მუდანობა 1500-1700 მმ-ს ონჭუ.

მუნიციპალიტეტის ტერიტორიას ჰიდროლოგიურ რშვილ ძალამ შხირ რე. თე ადმინისტრაციულ ართულშო დჷმახასიათაფალ რე გვალაშ ბიწორ წყარმალუეფი. მუნიციპალიტეტიშ წყარმალუეფ წჷმორინელ რე პირიქითი ალაზანიშ დო თუშეთიშ ალაზანიშ ღანჩოთ.

## დემოგრაფია
საქორთუოშ სტატისტიკაშ ერუანული ნინალაშ მუნაჩემეფიშ მეჯინათ, 2021 წანაშ 1 ღურთუთაშ დგომარობათ, ახმეტაშ მუნიციპალიტეტიშ მახორობაშ მუდანობა 28.9 ვითოშ ადამიანს აკმადგინანს. თაჸურეშე ნოღაშ ტიპიშ დოხორელ პუნქტის ოხორანს 6.4 ვითოში, ოფუტეშ ტიპიშ დოხორელ პუნქტის — მახორუეფიშ მუდანობა 22.5 ვითოშ ადამიან რე.

მახორობაშ 2014 წანაშ საარძო ეჭარუაშ მუნაჩემეფიშ მეჯინათ, სქესეფით დორთუალა ათეშნერ რე: ნოღაშ ტიპიშ დოხორელ პუნქტის ოხორანს 3 480 ქომოლკოჩი, ოფუტეშ ტიპიშ დოხორელ პუნქტის — 12 152. ნოღაშ ტიპიშ დოხორელ პუნქტის ოსურეფიშ მუდანობა 3625-ს აკმადგინანს, ოფუტეშ ტიპიშ დოხორელ პუნქტის — 12 204-ს.

### ეჭარუაშ მუნაჩემეფი

## ეკონომიკა
[მინი|250პქ|[ალავერდიშ საკათედრო ოხიდა]]
[მინი|250პქ|[კვეტერა]]
ადმინისტრაციულ ართულიშ მახორობაშ მიშნაველიშ თარ წყუეფ რე: საქვარუა საბიუჯეტო ორგანიზაციეფს, ოფუტეშ მეურნობა, ჯა-ტყაშ გინომუშება დო მორჩილ ბიზნესი. მუნიციპალურ ბიუჯეტ აბანობურ მიშნაველეფიშ დო გომანგობურ ტრანსფერიშ მეკოროცხუათ 8 815 300 ლარს აკმადგინანს.

ახმეტაშ მუნიციპალიტეტიშ აბანობურ ეკონომიკა თარო წჷმორინაფილ რე ოფუტეშ მეურნობაშ, გინამუშებელ ხერეჭუაშ, ტურიზმიშ, ნინალუაშ დო ვაჭრუაშ სფეროეფით. საქორთუოშ სტატისტიკაშ ერუანულ ნინალაშ 2019 წანაშ 1 მესიშ მუნაჩემეფით, ახმეტაშ მუნიციპალიტეტიშ ტერიტორიას მუშენს 3 626 რეგისტრირებულ საწარმო, ნამუთ 5 შხუ, 30 ოშქაშე დო 448 მორჩილ საწარმოთ იკლასიფიცირებუ. მუნიციპალიტეტის 9 ფანიურ მორჩილ მარან რე. მახორობაშ უმენტაშობა, 336 საწარმო ვაჭრუაშ დო ნინალუაშ სექტორს მუშენს, მუნიციპალიტეტის სასუმაროშ ტიპიშ ნინალუას 83-შახ ობიექტ მუშენს.

ოფუტეშ მეურნობაშ დარგ წჷმორინაფილ რე 13 მორჩილ საწარმოთ დო 19 კოოპერატივით. ხერეჭუაშ დარგის მოქიმინჯე 34 მორჩილი, 3 ოშქაშე დო 1 შხუ საწარმო წჷმორინაფილ რე ღვინიშ ქარხანეფიშ, აკაგაფალ მასალეფიშ დო ჯა-ტყაშ გინამუშებელ ხერეჭუაშ, ხაბაკეფიშ საწარმოეფით.

ოფუტე-ომეურნე ორგებუს 830 კმ2 უკინებჷ. მაჸვენჯ დარგეფ რე მებინეხობა, მეყუბერობა, მებჟალე მეჩხოლარობა დო მეშხურობა. თაშნეშე მეჸუნა მეხილეობას, მეორტვინობასს, მეაბრეშუმეობას. ხერეჭუაშ დარგეფშე თარ რე ჯა-ტყაშ დამუშება დო ოჭკომალიშ ხერეჭუა. მუნიციპალიტეტიშ ტერიტორიას აბანობურ შანულობაშ შარეფ გინმურს.

## ლიტერატურა

* მარუაშვილი ლ., საქართველოს ფიზიკური გეოგრაფია, თბ., 1964;
* საბაშვილი მ., საქართველოს სსრ ნიადაგები, თბ., 1965;
* უკლება დ., აღმოსავლეთ საქართველოს ფიზიკურ-გეოგრაფიული დარაიონება, თბ., 1968;
* უკლება დ., აღმოსავლეთ საქართველოს მთიანი მხარეების ლანდშაფტები და ფიზიკურ-გეოგრაფიული რაიონები, თბ., 1974;
* Геоморфология грузии, ТБ., 1971.

## რესურსეფ ინტერნეტის
* 
* კახეთიშ რეგიონის ოფიციალურვებ-ხასჷლა 
*
*

## სქოლიო

*
კატეგორია:საქორთუოშ მუნიციპალიტეტეფი
კატეგორია:კახეთიშ აკანიშ მუნიციპალიტეტეფი